钦定古今图书集成/明伦汇编/官常典/第294卷 > 习室
## 钦定古今图书集成/明伦汇编/官常典/第294卷 > 习室

按《金史石土门传》：“石土门子习室，康宗时，高丽筑九
城于曷懒甸，习室从斡赛军。太祖攻宁江州，习室摧
锋力战，授猛安。后从斜也克中京，袭辽主于鸳鸯泺，
略定山，败夏将李良辅兵，与娄室俱获辽帝于余睹
谷。宗翰伐宋，与银术可围守太原。明年，攻襄垣，下潞
城，降西京至汴。元帅府以怀、孟北阻太行，南濒河，控”
制险要，使习室统十二猛安军镇抚之。于是殄平寇

群臣勋业最著者，图像于衍庆宫。辽王斜也、金源郡
王《撒改》、辽王宗干、秦王宗翰、宋王宗望、梁王宗弼、金
源郡王习不失、金源郡王斡鲁、金源郡王希尹、金源
郡王娄室、楚王宗雄、鲁王阇母、金源郡王银术可、隋
国公阿离合懑、金源郡王完颜忠、豫国公蒲家奴、金
源郡王撒离喝、兖国公刘彦宗、特进斡鲁古、齐国公
韩企先，并习室，凡二十一人。初，海陵罢诸路万户，置
苏滨路节度使。世宗时，近臣奏请改苏滨为耶懒节
度使，不忘旧功。上曰：“苏滨、耶懒二水相距千里，节度
使治苏滨，不必改石土门，亲管猛安子孙袭封者，可
改为耶懒猛安，以示不忘其初。”